ΓΡΑΠΤΗ ΕΡΩΤΗΣΗ E-1497/01

υποβολή: Raimon Obiols i Germ (PSE) προς την Επιτροπή

(18 Μαΐου 2001)

Θέμα: Μετάβαση της Τρόικας στην Αλγερία

Σχετικά με την επίσκεψη της Προέδρου του Συμβουλίου της ΕΕ, κυρίας Anna Lindh, και του Ανώτατου Εκπροσώπου, κυρίου Javier Solana, μετεδόθη η πληροφορία ότι ένα από τα σημεία που συζητήθηκαν με τις αρχές της Αλγερίας αφορούσε την κατάσταση στη Δυτική Σαχάρα.

Ως γνωστόν, η εφαρμογή της ειρηνευτικής διαδικασίας στη Δυτική Σαχάρα, μέσω της διεξαγωγής δημοψηφίσματος αντιμετωπίζει σημαντικές δυσκολίες, οι οποίες έχουν παραλύσει ουσιαστικά την ειρηνευτική διαδικασία. Αντιλαμβανόμενος την κατάσταση αυτή, ο Γενικός Γραμματέας του ΟΗΕ, κύριος Κόφι Ανάν, στην έκθεσή του προς το Συμβούλιο Ασφαλείας, τον Φεβρουάριο του 2001, ανέφερε ότι είχε ζητήσει από τις μαροκινές αρχές ένα έγγραφο προθέσεων που θα μπορούσαν να επιτρέψουν την έναρξη πολιτικής διαπραγμάτευσης μεταξύ των μερών, για την απεμπλοκή της κατάστασης. Αρχίζει έτσι μία νέα φάση και παρέχεται μία νέα ευκαιρία στην οποία η ΕΕ πρέπει να ασκήσει την επιρροή της με τρόποπεύθυνο.

Ενώπιον της καταστάσεως αυτής, η Επιτροπή αντιλαμβάνεται την ικανότητά της να ασκήσει επιρροή στα αντιμαχόμενα μέρη, προκειμένου να τα βοηθήσει ναπερβούν το αδιέξοδο, το οποίο όχι μόνον δημιουργεί οδυνηρά προβλήματα στον πληθυσμό, αλλά καιποδαυλίζει τον κίνδυνο επανάληψης της βίας και αύξησης των εντάσεων στο Μαγκρέμπ;

Φρονεί η Επιτροπή ότι η ΕΕ πρέπει να διαδραματίσει δραστήριο ρόλο για την εξεύρεση ειρηνικής λύσεως στο πρόβλημα της Δυτικής Σαχάρας;

Μετά την τελευταία συνεδρίαση του Συμβουλίου Υπουργών της Ένωσης του Αραβικού Μαγκρέμπ, που πραγματοποιήθηκε πρόσφατα στο Αλγέρι, και των αλλεπάλληλων δηλώσεων τωνπεύθυνων για την ευρωμεσογειακή πολιτική της ΕΕ, για την δημιουργίαποπεριφερειών και την συνεργασία Νότου-Νότου, πιστεύει η Επιτροπή ότι η απαραίτητη ανάπτυξη μιας ανοιχτής αγοράς στο Μαγκρέμπ είναι δυνατόν ναπάρξει χωρίς προηγούμενη συμφωνία των αντιμαχόμενων μερών στη Δυτική Σαχάρα;

Απάντηση του κ. Mr Patten εξ ονόματος της Επιτροπής

(26 Ιουλίου 2001)

Η Επιτροπή στηρίζει πλήρως το σχέδιο διευθέτησης των Ηνωμένων Εθνών (ΗΕ) για τη Δυτική Σαχάρα και τις συνεχείς προσπάθειες του προσωπικού απεσταλμένου του Γενικού Γραμματέα, κ. James A. Baker, για μια βιώσιμη, δίκαια και αμοιβαία συμφωνημένη επίλυση της διαφοράς.

Η Επιτροπή διερευνά επί του παρόντος πιθανούς τρόπους για να συμβάλει θετικά στη διαδικασία, κατά τρόπο που να ενισχύει και να συμπληρώνει τις προσπάθειες των Ηνωμένων Εθνών (ΗΕ) και του προσωπικού απεσταλμένου σ' αυτή την κρίσιμη συγκυρία.

Η Επιτροπή είναι έτοιμη να ασκήσει την επιρροή της και στις δύο πλευρές για να τις πείσει για τη σημασία των άμεσων συνομιλιών σχετικά με τις προτάσεις που θα εισηγηθεί ο προσωπικός απεσταλμένος. Είναι επίσης έτοιμη να παράσχει συνδρομή στηνλοποίηση των διαφόρων φάσεων του σχεδίου διευθέτησης των Ηνωμένων Εθνών (ΗΕ), ιδίως των φάσεων του προσδιορισμού των ψηφοφόρων, του επαναπατρισμού και της αποκατάστασης του εδάφους. Η Επιτροπή έχει ανακοινώσει ότι είναι διαθέσιμη στον κ. Baker, με τον οποίον παραμένει σε επαφή.

Η Επιτροπή εξακολουθεί να παρέχει, μέσω των εταίρων μη κυβερνητικών οργανώσεων (ΜΚΟ), τρόφιμα και φαρμακο-υγειονομική βοήθεια στους Σαχαραουϊ στο Τιντούρφ. Η βοήθεια αυτή έχει φθάσει σήμερα τα 56 εκατομμύρια ευρώ. Για το τρέχον έτος έχει εγκριθεί επιπλέον χορήγηση 10 εκατομμυρίων ευρώ για ιατρο-υγειονομική βοήθεια και για αποκατάσταση, ποσό σημαντικά μεγαλύτερο σε σχέση με τη βοήθεια των προηγούμενων ετών.

Η οικοδόμηση της Αραβικής Ένωσης του Μαγκρέμπ θα είναι πολύ δύσκολη χωρίς την εξεύρεση κατάλληλης λύσης στην παρούσα διαμάχη.